
Zadeva:
INTERNI NATEČAJ

Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in Pravilnika o notranji organizaciji in sistemizaciji delovnih mest Urada predsednika Republike Slovenije (št. 015-01-1/2018-45 z dne 5. 7. 2022 s spremembami in dopolnitvami) Urad predsednika Republike Slovenije, Erjavčeva 17, Ljubljana, objavlja interni natečaj za strokovno-tehnično delovno mesto:

DELOVODJA V - Referent za prevoze in tehnično vzdrževanje v Sekretariatu, Službi za splošne zadeve, Oddelku za logistiko in vzdrževanje

Osnovni plačni razred delovnega mesta je 23. plačni razred, to je 1.090,65 EUR bruto.

Javni uslužbenci, ki se bodo prijavili na prosto delovno mesto, morajo izpolnjevati naslednje pogoje:

· sklenjeno delovno razmerje za nedoločen čas v organu državne uprave ali drugem organu, ki je po sporazumu z Vlado RS vstopil v interni trg dela,
· končano srednjo strokovno/srednjo splošno izobrazbo,
· najmanj dve leti ustreznih delovnih izkušenj,
· vozniško dovoljenje kategorije B,

· ni voznik začetnik in v zadnjih treh letih ni bil pravnomočno obsojen za kaznivo dejanje povzročitve prometne nesreče iz malomarnosti, ki ima za posledico smrt ene ali več oseb, ali za kaznivo dejanje zapustitve poškodovanca v prometni nesreči brez pomoči.
Kot ustrezne delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe. 

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.
Prijava mora vsebovati:

· pisno izjavo kandidata o izpolnjevanju pogoja glede zahtevane stopnje izobrazbe, iz katere mora biti razvidna stopnja/raven, datum (dan, mesec in leto) zaključka izobraževanja ter ustanova, na kateri je bila izobrazba pridobljena,

· pisno izjavo kandidata, da ima sklenjeno delovno razmerje za nedoločen čas v organih državne uprave oz. drugih organih, ki so po sporazumu z Vlado RS vstopili v interni trg dela,

· pisno izjavo kandidata o ustreznih delovnih izkušnjah z navedbo trajanja, vrste del in nalog in zahtevnosti (tarifnega razreda) delovnega mesta ali delovnih mest, na katerem so posamezne delovne izkušnje pridobljene,
· pisno izjavo, da ni voznik začetnik in v zadnjih treh letih ni bil pravnomočno obsojen za kaznivo dejanje povzročitve prometne nesreče iz malomarnosti, ki ima za posledico smrt ene ali več oseb, ali za kaznivo dejanje zapustitve poškodovanca v prometni nesreči brez pomoči,

· pisno izjavo kandidata, da za namen tega natečajnega postopka dovoljuje Uradu predsednika Republike Slovenije pridobitev podatkov iz zgoraj navedenih izjav iz centralne kadrovske evidence oz. kadrovske evidence organa, v katerem opravlja delo oz. iz uradnih evidenc; v primeru, da kandidat z vpogledom v zgoraj navedene evidence ne soglaša, bo moral sam predložiti ustrezna dokazila,

· pisno izjavo kandidata, da je seznanjen in dovoljuje, da bo Urad predsednika Republike Slovenije, vse podatke, ki jih bo kandidat navedel v prijavi za prosto delovno mesto, obdeloval za namen tega postopka. 

V izbirni postopek se bodo uvrstile samo popolne in pravočasne prispele prijave. V izbirni postopek za zasedbo strokovno-tehničnega delovnega mesta se uvrstijo kandidati, ki izpolnjujejo natečajne pogoje.

Izbirni postopek se lahko opravi v več fazah, tako da se kandidati postopno izločajo. Opravi se v
obliki presojanja strokovne usposobljenosti iz dokumentacije, ki jo je predložil kandidat, pisnega
preizkusa usposobljenosti, ustnega razgovora ali v drugi obliki.
Naloge, ki se opravljajo na tem delovnem mestu so:

· opravljanje prevozov funkcionarjev in drugih zaposlenih,
· prevažanje dokumentarnega gradiva, pošte in spisov,
· opravljanje nalog v zvezi s tekočim vzdrževanjem vozil ter poslovnih prostorov in naprav,
· nabavljanje in izdajanje pisarniškega materiala in drobnega inventarja,
· opravljanje organizacijsko-tehničnih nalog pri pripravi prostorov v in izven urada ob protokolarnih dogodkih,
· opravljanje kurirskih del v uradu,
· vodenje potrebnih evidenc, 

· opravljanje drugih nalog po odredbi nadrejenega.

Izbrani kandidat bo premeščen na delovno mesto za nedoločen čas, s polnim delovnim časom. Delo  bo opravljal v uradnih prostorih Urada predsednika Republike Slovenije, Erjavčeva 17, Ljubljana. 

Kandidati vložijo prijavo v pisni obliki na priloženem obrazcu »Vloga za zaposlitev« v 10 dneh po objavi na spletni strani Ministrstva za javno upravo na naslov: Urad predsednika Republike Slovenije, Erjavčeva 17, 1000 Ljubljana, s pripisom »Prijava na interni natečaj – Delovodja V - Referent za prevoze in tehnično vzdrževanje«. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika prijave, poslana na elektronski naslov: gp.uprs@up-rs.si, s pripisom »Prijava na interni natečaj – Delovodja V - Referent za prevoze in tehnično vzdrževanje«, pri čemer veljavnost prijave ni pogojena z elektronskim podpisom. 
Zaželeno je, da prijava vsebuje tudi kratek življenjepis z navedbo znanj in veščin, ki jih je kandidat pridobil.

Kandidate bomo o izboru pisno obvestili. Obvestilo o končanem izbirnem postopku bo objavljeno na spletni strani Urada predsednika Republike Slovenije www.up-rs.si ter spletnem portalu www.gov.si. 

Za dodatne informacije o izvedbi internega natečaja lahko pokličete sodelavki za kadrovske zadeve Vilmo Pogačar na tel. številko (01) 4781314 ali Alenko Lindič na tel. številko (01) 478 1317, lahko pa vam jih posredujemo tudi preko e-naslova gp.uprs@up-rs.si.

Uporabljeni izrazi, zapisani v moški slovnični obliki, so uporabljeni kot nevtralni za moške in ženske.

